Alcaçovastraktaten

Alcaçovastraktaten (også kalt Alcaçovasfreden) ble undertegnet den 4. september 1479 i den portugisiske byen Alcaçovas. Partene var de katolske monarker av kongedømmene Castilla og Aragón ved dronning Isabella I av Castilla og kong Ferdinand II av Aragón på den spanske siden, og Alfonso V av Portugal og hans sønn kronprins Johan II på den portugisiske siden. 
Beskrivelse
Avtalen avsluttet den kastiljanske arvefølgekrig. Denne hadde endt med en seier for de katolske monarker på land og portugisisk seier til havs. Diffie, Bailey W. & Winius, George D. (1985): Foundations of the Portuguese empire 1415-1580, bind I, University of Minnesota Press, s. 152. Sitat: «In a war in which the Castilians were victorious on land and the Portuguese at sea, ...» Newitt, Malyn (2005): A history of Portuguese overseas expansion, 1400-1668, Routledge, New York, s. 39-40. Sitat: «All things considered, it is not surprising that the Portuguese emerged victorious from this first maritime colonial war. They were far better organised than the Castilians, were able to raise money for the preparation and supply of their fleets and, and had clear central direction from ... [Prince] John.» 

Det ble undertegnet fire fredsavtaler som reflekterte at dronning Isabella ble anerkjent som dronning av Castilla, mens Portugal fikk hegemoniet i Atlanterhavet. Kong Alfonso V frasa seg sitt krav på den kastiljanske trone, og som motytelse ble portugiserne tilkjent overhøyhet over alle farvann og landområder sør for Kapp Bojador. Bare Kanariøyene ble tilkjent Castilla. 

Sammenfatning av traktaten:
 Innstilling av alle fiendtligheter mellom Castilla og Portugal
 Uttrykkelig frafall av Alfonso Vs krav på den kastiljanske trone
 Ekteskap mellom infanta Isabella (den eldste datteren til de katolske monarker) og Portugals infante Johan II av Portugal (arving til Portugals trone). Denne dynastiske avtalen var kjent som Tercerias de Moura og inkluderte betaling av krigserstatning til Portugal i form av medgift ved det planlagte bryllupet.
 Alfonso Vs andre hustru, Joanna la Beltraneja, fikk valget mellom å gifte seg med de katolske monarkers umyndige sønn Johan eller å gå i kloster samtidig som hun frasa seg alle kastiljanske titler. Johanna bestemte seg for klosteret.
 Oppdeling av de to landenes innflytelsessfære i Atlanterhavet: Alle områder sør for Kapp Bojador, også øyene Madeira, Asorene, Kapp Verde og landområdet som da ble kalt Guinea (meget større enn dagens stat av samme navn), tilfalt Portugal, men med unntak for Kanariøyene, som tilkom Castilla.
 Det muslimske Kongedømmet Fez i dagens Marokko ble delt mellom de to landene.

Presedens ved regulering av fremtidige oppdagelser
Alcáçovastraktaten var det første dokument som definerte «feltet reservert for fremtidige oppdagelser» av Spania og Portugal, og spesifikt avgrenset «de respektive rettigheter til de to kronene over territoriene til det afrikanske kontinent og de atlantiske øyer». På denne måten kan den betraktes som et landemerke i kolonialismens historie. Det er et av de første internasjonale dokumentene som formelt skisserer prinsippet om at europeiske makter har fullmakt til å dele resten av verden inn i «innflytelsessfærer». De kunne kolonisere territoriene som lå innenfor slike sfærer, og eventuelle urfolk som bodde der, trengte ikke å bli spurt om samtykke. 

Dette forble et generelt akseptert prinsipp i ideologien og praksisen som preget de europeiske makter frem til avkoloniseringen på 1900-tallet. Alcáçovastraktaten kan slik betraktes som stamfar til mange senere internasjonale traktater og instrumenter basert på det samme grunnleggende prinsipp. Blant disse er Tordesillastraktaten fra 1494, som ytterligere kodifiserte Spanias og Portugals posisjoner i verdensutforskningen, og resolusjonene fra 1884-konferansen i Berlin, fire århundrer senere, som på omtrent samme måte delte Afrika inn i koloniale innflytelsessfærer.

 Referanser 

 Litteratur 
 Bown, Stephen R. (2011): 1494: How a family feud in Medieval Spain divided the world in half, D and M publishers inc., Canada.
 Diffie, Bailey W. & Winius, George D. (1985): Foundations of the Portuguese Empire, 1415-1580, bind 1, University of Minnesota Press.
 Hanson, Carl (2002): Atlantic emporium: Portugal and the wider world, 1147-1497, bind 47 de Iberian studies, University press of the South, ISBN 978-1889431888.
 Lunenfeld, Marvin (1970): The council of the Santa Hermandad: a study of the pacification forces of Ferdinand and Isabella, University of Miami Press, ISBN 978-0870241437.
 Mendonça, Manuela (2007): O Sonho da União Ibérica - guerra Luso-Castelhana 1475/1479, Quidnovi, Lisboa, ISBN 978-9728998882
 Newitt, Malyn (2005): A history of Portuguese overseas expansion, 1400-1668, New York: Routledge.
 Robertson, Ian (1975): Spain, the mainland, E. Benn.

 Se også 
 Tordesillastraktaten

Kategori:Spanias historie
Kategori:Portugals historie
Kategori:Fredsavtaler
Kategori:Traktater av 1479